text: Kage-kærlighed
  04 november 2010 kl. 17.55
  Hos en bager i Toftlund er tradtionerne i højsædet - og hver en kage er lavet med en kærlig hånd.
  Traditionerne trives i den mørke tid. Ikke mindst hos bager Asger Bjerring og bagerfruen Kirsten Bjerring. De følger gamle traditionelle opskrifter i deres bageri.
  Det hele er hjemmelavet - selv ned til mindste skefuld vaniljesukker.
  - Vi lægger en masse kærlighed i vores produkter. Vi springer ikke over hvor gærdet er lavest, men laver i stedet brød og kager, som de oprindeligt er tænkt, siger bager Asger Bjerring.
  